**भारत सरकार**

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 1669

उत्‍तर देने की तारीख: 27.12.2018

**नेट (राष्ट्रीय पात्रता परीक्षा) और जे॰आर॰एफ॰**

**(जूनियर रिसर्च फैलोशिप) के लिए योग्यता संबंधी मानदंड**

1669. श्री बिनोय विश्वमः

 क्या मानव संसाधन विकास मंत्री यह बताने कृपा करेंगे किः

(क) क्या गत चार वर्षों के दौरान नेट और जे॰आर॰एफ॰ के योग्यता संबंधी मानदंडों में बदलाव किया गया है, और यदि हां, तो तत्संबंधी ब्यौरा क्या है;

(ख) क्या गत चार वर्षों के दौरान, नेट के लिए आवेदनों की संख्या में वृद्धि हुई है, और यदि हां, तो 2014 से विषय-वार ब्यौरा क्या है;

(ग) इस अवधि के दौरान नेट और जे॰आर॰एफ॰ में पास होने वाले छात्रों की विषय-वार संख्या कितनी-कितनी है; और

(घ) क्या सरकार की जे॰आर॰एफ॰ की संख्या में वृद्धि करने की कोई योजना है क्योंकि शोध में आने वाले छात्रों की संख्या में वृद्धि हुई है?

**उत्तर**

**मानव संसाधन विकास मंत्रालय में राज्‍य मंत्री**

**(डॉ. सत्‍य पाल सिंह)**

(क): सहायक प्रोफेसर हेतु पात्रता निर्धारण हेतु यूजीसी-नेट के अर्हता मानक को 2016 की डब्‍ल्‍यू.पी.(सी) सं. 5190 में नायर सेवा सोसायटी द्वारा एर्नाकुलम में माननीय केरल उच्‍च न्‍यायालय में चुनौती दी गई थी। माननीय न्‍यायालय ने अपने दिनांक 16.12.2016 के निर्णय द्वारा अधिसूचना की धारा 8 के स्‍टेप-।।। को असंवैधानिक घोषित किया था। तदनुसार, यूजीसी ने भारत सरकार की आरक्षण नीति के अनुसार वर्तमान अर्हता मानक को संशोधित करने और राष्‍ट्रीय पात्रता परीक्षा (एनईटी) हेतु मानकों को संशोधित करने के लिए एक समिति का गठन किया था। समिति की सिफारिशों के आधार पर, यूजीसी-नेट हेतु संशोधित अर्हता मानक तैयार किए गए थे।

(ख) से (घ): जूनियर रिसर्च फैलोशिप (जेआरएफ) और नेट हेतु जून, 2014 से जुलाई, 2018 तक शामिल और उत्‍तीर्ण अभ्‍यर्थियों की संख्‍या से संबंधित ब्‍यौरा क्रमश: https://www.ugc.ac.in/pdfnews/2615467\_RSPQ-No-1669-Details-of-Candidates-Qualified-for-JRF.pdf और https://www.ugc.ac.in/pdfnews/ 8184736\_RSPQ-No-1669-Details-of-Candidates-Registered-for-UGC-NET. pdf पर उपलब्‍ध है।

**\*\*\*\*\***